Návrh rozhodnutia Rady ktorým sa za účelom prispôsobenia sa technickému pokroku mení a dopĺňa príloha k smernici 2002/95/ES Európskeho parlamentu a Rady o obmedzení používania určitých nebezpečných látok v elektrických a elektronických zariadeniach /* KOM/2005/0241 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 06.06.2005 KOM(2005)241 v konečnom znení Návrh ROZHODNUTIA RADY ktorým sa za účelom prispôsobenia sa technickému pokroku mení a dopĺňa príloha k smernici 2002/95/ES Európskeho parlamentu a Rady o obmedzení používania určitých nebezpečných látok v elektrických a elektronických zariadeniach (predložená Komisiou) ODÔVODNENIE 1. Článok 4 ods. 1 smernice 2002/95/ES o obmedzení používania určitých nebezpečných látok v elektrických a elektronických zariadeniach stanovuje, že nové elektrické a elektronické zariadenia uvedené na trh nebudú od 1. júla 2006 obsahovať olovo, ortuť, kadmium, šesťmocný chróm, polybromované bifenyly (PBB) alebo polybromované difenylétery (PBDE). 2. Článok 5 ods. 1 písm. b) stanovuje prispôsobenie vedeckému a technickému pokroku. Komisii v tomto smere napomáha výbor zriadený na základe článku 18 smernice 75/442/EHS[1] o odpade. Postup je stanovený v článku 7 smernice 2002/95/ES. Komisia preto 19. apríl 2005 predložila návrh rozhodnutia na hlasovanie vo výbore zriadenom na základe článku 18 smernice 75/442/EHS o odpade. Výbor sa pre návrh rozhodnutia nevyslovil kvalifikovanou väčšinou. Z tohto dôvodu bol návrh rozhodnutia Rady predložený xx Septembra 2004 v súlade s postupom stanoveným v článku 18 smernice 75/442/EHS Rade. Vzhľadom na to, že Rada nekonala do troch mesiacov od dátumu žiadosti o návrhu, navrhované opatrenia boli prijaté Komisiou. Návrh ROZHODNUTIA RADY ktorým sa za účelom prispôsobenia sa technickému pokroku mení a dopĺňa príloha k smernici 2002/95/ES Európskeho parlamentu a Rady o obmedzení používania určitých nebezpečných látok v elektrických a elektronických zariadeniach (Text s významom pre EHP) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na smernicu Európskeho parlamentu a Rady 2002/95/ES z 27. januára 2003 o obmedzení používania určitých nebezpečných látok v elektrických a elektronických zariadeniach[2], najmä na jej článok 5 ods. 1 písm. b), keďže: (1) Podľa smernice 2002/95/ES sa od Komisie vyžaduje, aby prehodnotila určité nebezpečné látky, ktoré sú podľa článku 4 ods. 1 tejto smernice zakázané. (2) Určité materiály a komponenty obsahujúce olovo, ortuť, kadmium, šesťmocný chróm, polybromované bifenyly (PBB) alebo polybromované difenylétery (PBDE) by sa mali vyňať zo zákazu, kým nie je možná eliminácia a substitúcia týchto nebezpečných látok v takýchto osobitných materiáloch a komponentoch. (3) Od zistenia rizika Deka-BDE podľa nariadenia Rady (EHS) č. 793/93 z 23. marca 1993 o vyhodnocovaní a kontrole rizík existujúcich látok[3], sa dospelo k záveru, že v súčasnosti nie sú potrebné žiadne opatrenia na zníženie rizík pre spotrebiteľov nad rámec tých, ktoré sa už uplatňujú, Deka-BDE môžu byť vyňaté z požiadaviek článku 4 ods. 1 smernice 2002/95/ES. Doplňujúce skúšky sú potrebné podľa zistenia rizika a odvetvia priemyslu, kde sa implementuje program dobrovoľného zníženia emisií. (4) Rozsah výnimiek z tohto zákazu na určité osobitné materiály alebo komponenty by sa mal obmedziť, aby sa nebezpečné látky v elektrických a elektronických zariadeniach postupne prestali používať, keďže ich použitiu na tento účel bude možné sa vyhnúť. (5) Podľa článku 5 ods. 1 písm. c) smernice 2002/95/ES každá výnimka uvedená v prílohe k smernici podlieha preskúmaniu aspoň každé štyri roky alebo štyri roky po tom, ako sa do zoznamu pridá položka s cieľom zvážiť vyradenie materiálov a komponentov v elektrických a elektronických zariadeniach, ak ich odstránenie alebo nahradenie v rámci dizajnových zmien alebo materiálov a komponentov, ktoré si nevyžadujú žiadne iné materiály, alebo látky uvedené v článku 4 ods. 1, je technicky alebo vedecky možné, za podmienky, že negatívne vplyvy na životné prostredie, zdravie a/alebo bezpečnosť spotrebiteľov spôsobené nahradením, nevyvážia jeho možné výhody pre oblasť životného prostredia, zdravia a/alebo bezpečnosti spotrebiteľov. Preskúmanie každej výnimky ustanovenej v tomto rozhodnutí bude preto vykonané pred rokom 2010. (6) Smernica 2002/95/ES by sa preto mala zmeniť a doplniť zodpovedajúcim spôsobom. (7) Podľa článku 5 ods. 2 smernice 2002/95/ES sa Komisia radila s výrobcami elektrických a elektronických zariadení, prevádzkovateľmi recyklačných a spracovateľských zariadení, environmentálnymi organizáciami a zamestnaneckými a spotrebiteľskými zväzmi a predložila pripomienky výboru zriadenému článkom 18 smernice Rady 75/442/EHS z 15. júla 1975[4] o odpade, ďalej len „výbor“. PRIJALA TOTO ROZHODNUTIE: Článok 1 Príloha k smernici 2002/95/ES sa mení a dopĺňa tak, ako je stanovené v prílohe k tomuto rozhodnutiu. Článok 2 Toto rozhodnutie je určené členským štátom. V Bruseli Za Radu predseda PRÍLOHA Príloha k smernici 2002/95/ES sa mení a dopĺňa takto: 1. Názov sa nahrádza takto: „Použitie olova, ortuti, kadmia, šesťmocného chrómu, polybromovaných bifenylov (PBB) alebo polybromovaných difenyléterov (PBDE), ktoré sú vyňaté z požiadaviek článku 4 ods. 1” 2. Bod 10 sa nahrádza takto: “10. Deka-BDE na polymerické použitia 3. Vkladá sa tento bod 11: „11. Olovo v olovnato-bronzových ložiskách a objímkach žiaroviek”. [1] Naposledy zmenená a doplnená rozhodnutím Rady 1999/468/ES (Ú. v. ES L 184, 17.7.1999, str. 23). [2] Ú. v. EÚ L 37, 13.2.2003, s. 19. [3] Ú. v. ES L 84, 5.4.1993, s. 1. [4] Ú. v. ES L 194, 25.7.1975, s. 39. Smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31. 10. 2003, s. 1).